### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra EL**

**Hvad vil vi gerne opnå? Hvorfor stilles forslaget?**

Borgerne og samfundet skal sikres, at [adresse] udmønter Cykelhandlingsplanen 2017 så hurtigt som muligt. Enhedslisten vil gerne løse den udfordring, at flere af [adresse] indsatser er underfinansierede eller ikke-finansierede, hvilket også bidrager til at blokere for en hurtig indsats for at nå klimastrategiens og klimahandlingsplanens ambitioner.

Enhedslisten har fremsendt andre forslag til udmøntning af Cykelhandlingsplanen 2017.

Med dette forslag vil Enhedslisten specifikt gerne have en videreførelse af den 2,3 km manglende cykelsti fra rundkørslen på [adresse] til [adresse] prioriteret i budget 2022.

Foreningen [adresse] har i samarbejde med Fællesrådet i Beder-Malling-Ajstrup udarbejdet forslaget, og motiverer det således: Denne cykelsti vil give borgere fra [adresse], Mårslet, Solbjerg, Beder og Yda Jørgensen mulighed for at cykle helt ned til [adresse]. Vi ønsker et sammenhængende cykelrutenet - så alle - især børn og ældre, kan bevæge sig ud til skov og strand via cykelruter. Det er i dag næsten kun muligt ved at køre i bil. Busforbindelserne er også blevet meget indskrænket de senere år. Der bor mange ældre medborgere ved stranden, de er beskåret fra at gøre daglige gøremål som indkøb, lægebesøg, bibliotek o. lign. på cykel. Vi forsøgte også at råbe politikerne op ved kommunevalget i 2017 hvor mange politikere var på cykelrundfart i området, og de blev meget opmærksomme på de trafikale udfordringer, som vi har i området. Der kom dog ingen tiltag til konkret færdiggørelse af den sidste del af cykelstien langs [adresse]. I kommunens Cykelhandleplan 2017 er der også målsætninger om at fremme cyklisme og især at få flere børn og ældre til at cykle. Det kræver trafiksikkerhed og sammenhængende cykelrutenet, som der også står i cykelhandleplanens indsatsområder. Så vi har en god historie her. Vi vil gerne være et indsatsområde i virkeligheden. Stop ikke cykelstien efter to tredjedele af vejen – giv i stedet også børn og voksne muligheden for at komme til at cykle sikkert i området frem og tilbage - og samtidig muligheden for frisk luft, motion og at nyde og opdage den skønne natur. Fællesrådet i Troels Henriksen har også i deres lokalbeskrivelse til lokalplan 2017 pointeret den manglende infrastruktur i området - især med tryk på den manglende cykelsti til [adresse]. Et fokusområde Fællesrådet har gjort opmærksom på i alle årene siden før år 2000. I lokalplan 2017 bliver der også lagt vægt på, at infrastrukturen er ”Forbundet på tværs af bydele og landområder med adgang til de grønne områder”. Det ser vi gerne ske her i vores område.”

Forslaget vil bidrage til [adresse] mål: ”En by, hvor alle er sunde og trives”

**Eventuelle input til hvem, hvad, hvordan og hvor mange ressourcer**

Foreningen [adresse] har i samarbejde med Fællesrådet i Beder-Malling-Ajstrup udarbejdet forslaget, og vurderer at det vil koste ca. 7 mio. kr.

Enhedslisten vil gerne have beregnet hvad MTM vurderer er ressourcebehovet, fra evt. projektering til gennemførelse, helst i budgetår 2022.

Med venlig hilsen

Nikolai Holm og Karina Friis. Enhedslisten, de Rød-Grønne

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.